

P-ţa Eftimie Murgu nr.2, Timişoara, cod 300041, România

[Tel: (40)0256204250](Tel:(40)0256293389); fax: (40)0256292758

E-mail: doctorat@umft. ro; www.umft.ro

**CONTRACT DE STUDII UNIVERSITARE DE DOCTORAT**

Nr. \_\_\_\_\_\_\_ din \_\_\_\_\_\_\_\_\_\_

**ART.1. PĂRȚILE CONTRACTULUI**

**1.** Universitatea de Medicină şi Farmacie ,,VICTOR BABEŞ” din Timişoara, cu sediul în Timişoara, 300041, Piaţa E. Murgu nr. 2, Cod fiscal nr. 4269215 şi cont la Trezoreria Timişoara nr. RO21TREZ62120F330500XXXX reprezentată prin Rector, Prof. Univ. Dr. Marius Raica, numit prin Ordinul Ministrului Educației, Cercetării, Tineretului şi Sportului nr. 3487/08.03.2012, în calitate de Instituție Organizatoare de Studii Universitare de Doctorat (IOSUD),

**2.** Domnul (d-na) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ în calitate de conducător de doctorat, conform Ordinului Ministrului nr. \_\_\_\_\_\_\_\_\_ din \_\_\_\_\_\_\_\_\_\_, membru al școlii doctorale, cu gradul didactic de profesor universitar.

**3.** Domnul (d-na) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, domiciliat(ă) în \_\_\_\_\_\_\_\_\_\_\_, jud. \_\_\_\_\_\_\_\_\_\_\_\_\_, str. \_\_\_\_\_\_\_\_\_\_\_\_\_\_\_\_\_\_\_\_\_\_, nr. \_\_\_\_\_, bloc \_\_\_\_\_, sc. \_\_\_\_\_, et.\_\_\_\_, ap.\_\_\_\_, cod poștal \_\_\_\_\_, tel. \_\_\_\_\_\_\_\_\_\_\_\_, fax \_\_\_\_\_\_\_\_\_\_\_\_\_, e-mail \_\_\_\_\_\_\_\_\_\_\_\_\_\_\_\_\_\_\_\_, posesor al B.I./ C.I. seria \_\_\_\_\_\_\_, nr. \_\_\_\_\_\_\_\_\_\_\_\_\_\_, CNP \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_în calitate de student-doctorand, conform Legii Educaţiei Naţionale nr. 1/2011 articolul 140 aliniatul (4) au convenit să încheie prezentul contract.

**ART. 2. OBIECTUL CONTRACTULUI**

Contractul conține drepturile şi obligațiile părţilor semnatare, în concordanţă cu legislaţia în vigoare, cu prevederile Cartei Universităţii şi cu hotărârile Senatului Universităţii de Medicină şi Farmacie „Victor Babeş” din Timişoara, cu privire la desfășurarea activităților cuprinse în programul bazat pe studii universitare avansate și în cadrul programului individual de cercetare științifică, pe parcursul studiilor universitare de doctorat.

**ART. 3. DREPTURILE ȘI OBLIGAȚIILE PĂRȚILOR**

**3.1. Universitatea de Medicină și Farmacie ,,Victor Babeș” din Timișoara (UMFVBT)**

3.1.1. Are următoarele drepturi:

a) de a conduce, organiza, planifica și controla întreaga activitate de studii universitare de doctorat;

b) de a nu admite susținerea examenelor, referatelor științifice și tezei de doctorat, dacă doctorandul nu și-a achitat taxele și nu a îndeplinit obligațiile din programul individual;

c) de a aproba schimbarea conducătorului de doctorat;

d) de a aproba întreruperea programului de studii universitare de doctorat;

e) de a decide exmatricularea doctorandului, la propunerea conducătorului de doctorat, în condițiile stabilite de regulamentul școlii doctorale;

f) de a stabili anual cuantumul taxelor de studii, modalitățile de încasare și termenele de plată a taxelor de şcolarizare şi a penalităţilor în caz de neachitare a acestora.

g) de a lua toate măsurile pe care le consideră necesare, în limitele legii, pentru respectarea, de către doctorand, a tuturor reglementărilor interne stabilite de Şcoala Doctorală;

3.1.2. Are următoarle obligații:

a) de a asigura cadrul organizatoric specific ciclului de studii universitare de doctorat, în conformitate cu legislația în vigoare și cu regulamentul de organizare și desfășurare a studiilor universitare de doctorat;

b) de a aplica politica de asigurare a calității tuturor activităților desfășurate în cadrul ciclului de studii universitare de doctorat;

c) de a asigura accesul doctorandului la baza materială a învățământului și cercetării din cadrul studiilor universitare de doctorat;

d) de a asigura informarea doctorandului cu privire la conținutul regulamentului de organizare și desfășurare a studiilor universitare de doctorat;

e) de a asigura accesul doctorandului la informațiile și hotărârile Senatului Universităţii de Medicină şi Farmacie „Victor Babeş” din Timişoara referitoare la organizarea și desfășurarea studiilor universitare de doctorat;

f) de a nu face discriminare între studenţii-doctoranzi admişi pe locurile bugetate şi cei admişi pe locurile cu taxă;

g) de a asigura respectarea obligațiilor de către conducătorul de doctorat și a drepturilor doctorandului în conformitate cu regulamentul de organizare și desfășurare a studiilor universitare de doctorat;

h) de a transmite dosarul de doctorat și un exemplar al tezei de doctorat la Ministerul Educației Naţionale în vederea validării hotărârii comisiei de doctorat de către Consiliul Național de Atestare a Titlurilor, Diplomelor și Certificatelor Universitare (CNATDCU).

**3.2. Conducătorul de doctorat**

3.2.1. Are următoarele drepturi:

a) dreptul de a participa la competiţii pentru granturi doctorale;

b) dreptul de a îndruma şi evalua activitatea studentului-doctorand în cadrul programului de studii universitare de doctorat, conform autonomiei profesionale şi universitare, urmărind exigenţele programului de studii universitare de doctorat şi respectând interesele profesionale ale studentului-doctorand;

c) dreptul de a propune comisia de doctorat;

d) dreptul la o evaluare internă  şi externă imparţială, conformă cu metodologia specifică  a procesului de evaluare;

e) dreptul de a cunoaşte metodologia în raport cu care este evaluat, atât în evaluarea internă, cât şi în evaluarea externă;

f) dreptul de a cunoaşte rezultatele evaluării interne şi externe a propriei activităţi;

g) dreptul de a refuza îndrumarea unui student-doctorand în condiţiile în care este pus fără  voia sa într-un conflict de interese;

h) dreptul de a solicita consiliului şcolii doctorale întreruperea relaţiei de îndrumare cu un student-doctorand;

i) dreptul de a selecta candidatul la doctorat pentru o poziţie vacantă aflată sub îndrumarea sa şi de a propune înmatricularea studentului-doctorand;

j) dreptul de a solicita şcolii doctorale organizarea unui concurs de admitere pentru fiecare poziţie de student-doctorand vacantă aflată sub îndrumarea sa;

k) dreptul de a decide elementele de studiu din cadrul programului de pregătire bazat pe studii universitare avansate la care studentul-doctorand trebuie să participe, cu respectarea prevederilor legislaţiei legale.

l) dreptul de a colabora sub formă de cotutelă la realizarea mobilităţilor doctorale şi de cercetare ştiinţifică

3.2.2. Are următoarele obligații:

a) să asigure îndrumarea ştiinţifică, profesională şi deontologică a fiecărui student-doctorand;

b) să propună temele de cercetare;

c) să asigure condiţiile şi să stimuleze progresul studenţilor-doctoranzi în cercetarea pe care aceştia o realizează;

d) să efectueze monitorizarea şi evaluarea obiectivă şi riguroasă a fiecărui student-doctorand;

e) să sprijine mobilitatea studenţilor-doctoranzi;

f) să evite apariţia conflictelor de interese în îndrumarea studenţilor-doctoranzi.

g) să stabilească împreună cu doctorandul planul individual şi să îl supună aprobării Consiliului Şcolii Doctorale a Universităţii de Medicină şi Farmacie „Victor Babeş” din Timişoara

**3.3. Studentul-doctorand**

3.3.1. Are următoarele drepturi:

Pe parcursul derulării programului de studii universitare de doctorat, studentul-doctorand are dreptul:

a) să beneficieze de sprijinul, îndrumarea şi coordonarea conducătorului de doctorat, precum şi a comisiei de îndrumare;

b) să participe la seminarele sau reuniunile de lucru ale personalului de cercetare-dezvoltare din cadrul IOSUD Universitatea de Medicină şi Farmacie „Victor Babeş” din Timişoara atunci când sunt în discuţie teme relevante pentru studiile universitare de doctorat;

c) să fie reprezentat în forurile decizionale ale şcolii doctorale,

d) să beneficieze de logistica, centrele de documentare, bibliotecile şi echipamentele şcolii doctorale şi ale IOSUD UMFVBT pentru elaborarea proiectelor de cercetare şi a tezei de doctorat;

e) să se înscrie la cursurile şi seminarele organizate de alte şcoli doctorale;

f) să lucreze împreună cu echipe de cercetători din cadrul IOSUD UMFVBT sau din cadrul unor unităţi de cercetare-dezvoltare care au încheiat acorduri sau parteneriate instituţionale cu IOSUD UMFVBT;

g) să beneficieze de mobilităţi naţionale sau internaţionale;

h) să beneficieze de sprijin instituţional pentru a participa la conferinţe sau congrese ştiinţifice, ateliere de lucru, şcoli de vară ori iarnă şi seminare naţionale şi internaţionale în domeniul de specializare în care şi-a ales teza de doctorat;

i) să participe la sesiunile de comunicări ştiinţifice organizate de şcoala doctorală sau/şi de IOSUD UMFVBT;

j) să fie informat cu privire la curriculumul studiilor universitare de doctorat din cadrul şcolii doctorale;

i) să participe la competiţiile pentru bursele de doctorat;

j) studentul – doctorand poate desfăşura activităţi didactice, potrivit contractului de studii de doctorat în limita a 4- 6 ore convenţionale didactice pe săptămână. Activităţile didactice care depăşesc acest nivel vor fi remunerate în conformitate cu legislaţia în vigoare, intrând sub incidenţa Codului muncii, cu respectarea drepturilor şi obligaţiilor ce revin salariatului şi cu plata contribuţiilor datorate, potrivit legii, la asigurările sociale de stat, la asigurările pentru şomaj, la asigurările sociale de sănătate şi pentru accidente de muncă şi boli profesionale.

3.3.2. Are următoarele obligații:

a) să respecte orarul stabilit împreună cu conducătorul de doctorat şi să îşi îndeplinească obligaţiile de susţinere a lucrărilor şi de prezentare a rezultatelor cercetării;

b) să prezinte conducătorului de doctorat şi comisiei de îndrumare rapoarte de activitate ori de câte ori i se solicită;

c) să fie în legătură permanentă cu conducătorul de doctorat;

d) să respecte disciplina instituţională;

e) până la finalizarea tezei sale de doctorat, să publice, în reviste cotate ISI, cu factor de impact de peste 0,5 sau scor relativ de influenţă de peste 0,25, două sau mai multe articole originale in extenso, dintre care cel puţin unul în calitate de prim-autor;

f) să-şi declare, în toate lucrările publicate în cursul studiilor universitare de doctorat, afilierea la Universitatea de Medicină şi Farmacie "Victor Babeş" din Timişoara; .

h) să realizeze teza de doctorat în cotutelă conform Regulamentului IOSUD

k) să respecte condiţiile de prelungire şi întrerupere a studiilor doctorale reglementare prin Şcoala Doctorală, şi aprobate de Senatul Universităţii de Medicină şi Farmacie „Victor Babeş” din Timişoara

l) să primească titlul şi diploma de doctor în domeniul în care a fost înmatriculat.

m) să depună solicitări şi/sau sesizări privind studiile sale universitare de doctorat, în scris, la Şcola Doctorală, care le va înainta Senatului Universităţii de Medicină şi Farmacie „Victor Babeş” din Timişoara spre soluţionare.

**ART. 4. TEMA DE CERCETARE CE URMEAZĂ A FI ABORDATĂ:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ART.5. FINANŢAREA STUDIILOR UNIVERSITARE DE DOCTORAT**

5.1. Finanţarea studiilor universitare de doctorat se va face:

- de la bugetul de stat, pe o perioadă de 4 ani, pentru doctoranzii cu frecvenţă înmatriculaţi în regim de grant doctoral (regim de finanţare de la bugetul de stat);

- din alte surse de venit, pentru doctoranzii cu frecvenţă înmatriculaţi în regim cu taxă;

5.2. Studentul-doctorand poate achita taxa de şcolarizare integral, în prima lună a anului universitar.

5.3. După trecerea unui termen de graţie de o lună de la termenul prevăzut de Regulamentul pentru plata taxelor de şcolarizare, pe baza evidenţelor contabile, universitatea are dreptul de a exmatricula studenţii doctoranzi care nu pot face dovada plăţii taxei de şcolarizare în termenul stabilit.

**ART.6. LIMBA ÎN CARE SE REDACTEAZĂ ȘI SUSȚINE TEZA DE DOCTORAT**

Teza de doctorat se va redacta și susține în limba română, într-o limbă minorităţilor naţionale conlocuitoare, sau într-o limbă de circulaţie internaţională (engleză, franceză sau germană), conform reglementărilor legale.

**ART. 7.FINALIZAREA TEZEI DE DOCTORAT**

7.1. Teza de doctorat se va susţine la sfârşitul perioadei de stagiu de 4 ani;

7.2.În urma susţinerii publice a tezei de doctorat, comisia de doctorat evaluează şi deliberează asupra calificativului pe care urmează să i-l atribuie (*"Excelent", "Foarte bine", "Bine", "Satisfăcător"* sau *"Nesatisfăcător"*).

7.3. Pentru acordarea calificativului *Excelent* este necesar ca lucrările in extenso publicate de doctorand să întrunească un factor de impact cumulat mai mare de 2.

7.4. Studiile universitare de doctorat pot fi întrerupte/prelungite cu 1 - 2 ani pe motive temeinice: maternitate, boală cu invaliditate lungă, burse doctorale (cercetare) prevăzute în Regulamentul Şcolii Doctorale, cu aprobarea Consiliului Şcolii Doctorale.

7.5. Perioadele de întrerupere/prelungire a studiilor universitare de doctorat vor prelungi prezentul contract.

7.6. Dacă studentul-doctorand nu reuşeşte să finalizeze teza în termenul stabilit potrivit contractului de studii universitare de doctorat şi eventualelor acte adiţionale la acesta, acesta mai are la dispoziţie o perioadă de graţie de maximum 2 ani pentru a finaliza şi susţine public teza, depăşirea acestui termen conducând în mod automat la exmatricularea sa.

**ART. 8. COMISIA DE ÎNDRUMARE**

8.1. Comisia de îndrumare sprijină activitatea de cercetare ştiinţifică a studentului-doctorand şi este formată din 3 membri, care pot face parte din echipa de cercetare a conducătorului de doctorat sau sunt cadre didactice şi de cercetare afiliate/neafiliate şcolii doctorale la care este înmatriculat studentul-doctorand.

8.2 Componenţa comisiei de îndrumare este stabilită de conducătorul de doctorat, în urma consultării cu studentul-doctorand.

**ART.9. REZILIEREA CONTRACTULUI**

Rezilierea contractului se face cu aprobarea IOSUD UMFVBT, din iniţiativa studentului-doctorand, în cazul în care acesta solicită retragerea de la studiile doctorale sau transferul la altă instituţie, sau din iniţiativa IOSUD UMFVBT, în cazul exmatriculării doctorandului pentru neîndeplinirea sau îndeplinirea în mod necorespunzător a obligaţiilor contractuale.

**ART.10. ÎNCETAREA CONTRACTULUI**

Prezentul contract încetează la expirarea perioadei pentru care a fost încheiat sau în momentul rezilierii sale.

**ART.11. FORŢA MAJORĂ**

Forţa majoră este definită de situaţii neprevăzute, independente de voinţa părţilor, care determină în mod irevocabil încetarea prezentului contract.

Partea care invocă forţa majoră are obligaţia să o aducă la cunoştinţa celorlalte părţi semnatare ale prezentului contract, în scris, în maxim 5 zile calendaristice de la apariţia forţei majore, iar dovada acesteia se va comunica în cel mult 15 zile calendaristice.

Forţa majoră apără de răspundere partea care o invocă, cealaltă parte neavând dreptul de a cere despăgubiri.

**ART. 12. MODIFICAREA CONTRACTULUI**

Modificarea sau revizuirea contractului este un drept al IOSUD UMFVBTşi se va face numai în cazul apariţiei unor prevederi legislative noi în domeniu, în scris, prin act adiţional.

**ART.13. RĂSPUNDEREA CONTRACTUALĂ**

13.1. Neîndeplinirea sau îndeplinirea necorespunzătoare a obligaţiilor contractuale de către părţi, atrag aplicarea măsurilor stabilite prin Regulamentul Şcolii Doctorale.

13.2. Conflictele dintre studentul-doctorand și școala doctorală se mediază de către Consiliul pentru Studii Universitare de Doctorat (CSUD).

13.3. Conflictele dintre studentul-doctorand și conducătorul de doctorat se mediază de către Consiliul Şcolii Doctorale, iar în cazul nesoluționării conflictului la acest nivel, acesta este mediat de către CSUD.

13.4. Neînţelegerile dintre părţi se soluţionează pe cale amiabilă sau de către instanţa judecătorească competentă, cu excepţia unor contestaţii sau probleme cu caracter ştiinţific care se vor soluţiona de către o comisie de experţi.

**ART.14. CLAUZĂ SPECIALĂ**

Cu privire la proprietatea intelectuală asupra rezultatelor obţinute în cadrul studiilor doctorale, părţile convin următoarele:

a) Creaţia ştiinţifică reprezintă proprietatea intelectuală a creatorilor, persoane fizice.

b) Rezultatele obţinute în cadrul studiilor universitare de doctorat vor fi publicate, în mod obligatoriu, cu menţionarea afilierii la Universitatea de Medicină şi Farmacie „Victor Babeş” din Timişoara, pe toată durata acestui contract.

c) În cazul în care rezultatele cercetării întreprinse în cadrul programelor doctorale prezintă interes comercial, valorificarea lor în acest plan nu se poate face decât în baza unor convenţii punctuale prealabile, pe care părţile se obligă să le încheie în vederea statuării drepturilor şi obligaţiilor părţilor.

**ART.15. CLAUZE FINALE**

15.1. Prezentul contract a fost încheiat în 3 exemplare; un exemplar pentru dosarul candidatului, un exemplar pentru conducătorul de doctorat şi un exemplar pentru doctorand.

15.2. Perioada de valabilitate a contractului este de 4 ani de la data încheierii. Durata maximă însumată a eventualelor prelungiri şi întreruperi ale programului de doctorat nu va depăşi 2 ani, perioadă în care studentul-doctorand nu poate beneficia de bursă de doctorat acordată din granturile doctorale. Prelungirea şi întreruperea se stabilesc prin acte adiţionale la prezentul contract de studii universitare de doctorat.

Rector, Conducător de doctorat,

Prof. Univ. Dr. Marius Raica Prof. Univ. Dr. \_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(semnătura) (semnătura)

Student-doctorand,

\_\_\_\_\_\_\_\_\_\_\_\_\_\_\_\_\_\_\_\_\_

(nume şi prenume)

\_\_\_\_\_\_\_\_\_\_\_\_\_\_\_\_\_\_\_\_\_

(semnătura)